प्रतापगढ़। जिले में बढ़ रहे अपराध पर अकुंश लगाने के लिए जिला प्रशासन ने ठोस कदम उठाते हुए जिले के अपराधियों पर अपनी पैनी नजर डाली है। जिला मजिस्ट्रेट डॉ. आदर्श सिंह ने उ0प्र0 गुण्डा नियंत्रण अधिनियम की धारा-3(3) के तहत कार्रवाई करते हुये जिले के 6 अपराधियों को जिला बदर करते हुये उन्हें 6 माह के लिए जिले की सीमा में प्रवेश करने से रोक दिया है इसके साथ ही शस्त्र अधिनियम के तहत कार्रवाई करते हुये 1 बन्दूक का लाईसेंस निरस्त किया है।